pythainlp/thai-wiki-dataset-v3 huggingface dataset:
องค์การแห่งชาติสิงคโปร์เชื้อสายมลายู

องค์การแห่งชาติสิงคโปร์เชื้อสายมลายู (Singapore Malay National Organisation; Pertubuhan Kebangsaan Melayu Singapura, PKMS; 新加坡马来民族机构) เป็นพรรคการเมืองในสิงคโปร์ หัวหน้าพรรคคนปัจจุบันคือ อาลี บิน อัสยาดี และเลขาธิการทั่วไปของพรรคคือ โมห์ด นาเซ็ม ซูกี
องค์กรนี้มีที่มาจากสหภาพสิงคโปร์เชื้อสายมลายูที่ก่อตั้งเมื่อ พ.ศ. 2469 เพื่อเป็นตัวแทนของชาวมลายู หลังจากสงครามโลกครั้งที่สอง สหภาพนี้ได้ออกมาต่อต้านสหภาพมาลายาและได้รวมตัวเข้ากับอัมโนซึ่งกลายเป็นพรรคที่โดดเด่นในสหพันธ์ ส่วนองค์การแห่งชาติมลายูที่ตั้งขึ้นใหม่นี้ ขยายตัวมาจากสาขาในโจโฮร์บะฮ์รูของอัมโน และเข้าร่วมในการเลือกตั้ง พ.ศ. 2498 และได้ 1 ที่นั่งจากอูลูเบอโดะก์ ในการเลือกตั้งทั่วไปของสิงคโปร์ พ.ศ. 2502 อัมโนได้ 3 ที่นั่งในพื้นที่ที่มีชาวมลายูมาก ต่อมา ในวันที่ 20 กุมภาพันธ์ พ.ศ. 2504 สาขาของอัมโนได้ไปจดทะเบียนในชื่อสหองค์การแห่งชาติสิงคโปร์เชื้อสายมลายู
องค์กรนี้ได้เข้าร่วมในพรรคพันธมิตรสิงคโปร์ ซึ่งต่อมาได้ขยายตัวและได้รวมสาขาของสมาคมชาวมาเลเซียเชื้อสายจีนและสภาชาวมาเลเซียเชื้อสายอินเดีย พรรคนี้สนับสนุนการรวมเข้ากับมาเลเซียและต่อต้านคอมมิวนิสต์ องค์กรได้เข้าร่วมในการเลือกตั้งทั่วไป พ.ศ. 2506 ในนามพรรคพันธมิตรสิงคโปร์ แต่ได้ที่นั่งลดลง ซึ่งเป็นผลมาจากความสัมพันธ์ที่ตึงเครียดกับรัฐบาลกัวลาลัมเปอร์ จนสิงคโปร์แยกตัวออกมาจากมาเลเซียใน พ.ศ. 2508
ในวันที่ 19 มีนาคม พ.ศ. 2510 องค์กรเปลี่ยนชื่อเป็นองค์การแห่งชาติสิงคโปร์เชื้อสายมลายู แต่ยังมีความสัมพันธ์ที่ดีกับอัมโนอยู่ ในการเลือกตั้ง พ.ศ. 2511 องค์กรไม่ได้ส่งตัวแทนเข้าร่วมและสนับสนุนแนวร่วมสังคมนิยมที่คว่ำบาตรรัฐสภาสิงคโปร์ ต่อมา ในวันที่ 3 กรกฎาคม พ.ศ. 2544 องค์กรนี้เข้าร่วมในแนวร่วมที่เรียกพันธมิตรประชาธิปไตยสิงคโปร์ ซึ่งประกอบด้วยพรรคยุติธรรมสิงคโปร์ พรรคประชาชนสิงคโปร์ และพรรคความเป็นปึกแผ่นแห่งชาติ
== อ้างอิง ==
==บรรณานุกรม==
==แหล่งข้อมูลอื่น==
เว็บไซต์ทางการ
ขบวนการทางการเมืองในประเทศสิงคโปร์
พรรคการเมืองสิงคโปร์
ข้าวแรมฟืน

ข้าวแรมฟืน ,ข้าวแรมคืน สันนิษฐานว่าเพี้ยนมาจากคำว่า เหลียงเฝิ่น (凉粉) เป็นอาหารที่เป็นที่นิยมในหมู่ชาวจีนยูนนาน ไทลื้อ ไทเขิน และไทใหญ่ และได้แพร่หลายมาจนถึงภาคเหนือของประเทศไทย ทำจากข้าวโม่ละเอียด นำไปกวนกับน้ำปูนใสจนสุก ตักใส่ภาชนะให้แข็งตัว แล้วจึงตัดแบ่งรับประทาน ถ้าใส่แต่ข้าวอย่างเดียวมีสีขาวเรียกข้าวฟืนข้าว ใส่ถั่วลันเตาโม่พร้อมกับข้าวจะได้สีเหลืองเรียกข้าวฟืนถั่ว ถ้าใส่ถั่วลิสงโม่พร้อมข้าวจะได้สีม่วงอ่อน เรียกข้าวฟืนถั่วดิน และหากเป็นลักษณะคล้ายโจ๊กหรือซุปข้นสีเหลือง ราดบนเส้นสีเหลืองคล้ายเส้นหมี่ เรียกว่าข้าวแรมฟืนอุ่นหรือชีโต้วเฝิ่น (稀豆粉) ในบางพื้นที่เรียกว่าโถ่พูอุ่น การรับประทานมีได้หลายแบบ ถ้ารับประทานเป็นอาหารคาว จะผสมกับถั่วลิสงคั่ว งา พริก ซีอิ๊วและผักต่างๆ ถ้ารับประทานเป็นอาหารหวาน จะกินกับน้ำกะทิ ถ้ารับประทานเป็นอาหารว่างจะนำไปทอดแล้วจิ้มกับน้ำจิ้มรสเปรี้ยวหวาน ข้าวแรมฟืน ถือเป็นอาหารขึ้นชื่อของจังหวัดเชียงราย
== อ้างอิง ==
สิริรักษ์ บางสุด และพลวัฒน์ อารมณ์. โอชะล้านนา. กรุงเทพฯ : แสงแดด, 2558, หน้า 191.
อาหารจากข้าว
อาหารไทใหญ่
อาหารไทยภาคเหนือ
พระมนูภาณวิมลศาสตร์ (ชม จามรมาน)

อำมาตย์เอก พระมนูภาณวิมลศาสตร์ (ชม จามรมาน) เป็นอดีตรัฐมนตรีว่าการกระทรวงยุติธรรม และอดีตรัฐมนตรีว่าการกระทรวงการคลัง ในรัฐบาลจอมพล แปลก พิบูลสงคราม
== ประวัติ ==
พระมนูภาณวิมลศาสตร์ เคยรับราชการเป็น อธิบดีผู้พิพากษา ในสังกัดกระทรวงยุติธรรม และเคยได้รับการแต่งตั้งเป็นสมาชิกวุฒิสภาในพ.ศ. 2490
พระมนูภาณวิมลศาสตร์ ได้รับตำแหน่งรัฐมนตรีว่าการกระทรวงยุติธรรมเมื่อพ.ศ. 2491 ในรัฐบาลจอมพล แปลก พิบูลสงคราม และพ้นจากตำแหน่งไปหลังประกาศใช้รัฐธรรมนูญ ต่อมาในปี พ.ศ. 2492 ได้รับแต่งตั้งเป็นรัฐมนตรีว่าการกระทรวงยุติธรรมอีกครั้ง ในรัฐบาลนายจอมพล แปลก พิบูลสงคราม ในพ.ศ. 2493 ได้ย้ายไปดำรงตำแหน่งรัฐมนตรีว่าการกระทรวงการคลัง และพ้นจากตำแหน่งหลังจอมพล แปลก พิบูลสงครามทำรัฐประหารตนเอง
== ตำแหน่ง ==
10 เมษายน 2462 – เข้าเฝ้าทูลละอองธุลีพระบาทหลังจากสอบไล่ได้เป็นเนติบัณฑิตอังกฤษ
== เครื่องราชอิสริยาภรณ์ ==
== อ้างอิง ==
นักการเมืองไทย
รัฐมนตรีว่าการกระทรวงการคลังไทย
รัฐมนตรีว่าการกระทรวงยุติธรรมไทย
สมาชิกวุฒิสภาไทยแบบแต่งตั้ง
มนูภาณวิมลศาสตร์
มอร์ริสซีย์

สตีเวน แพทริก มอร์ริสซีย์ (Steven Patrick Morrissey) หรือรู้จักกันในชื่อ มอร์ริสซีย์ (Morrissey) เป็นนักร้องนักแต่งเพลงชาวอังกฤษ รู้จักกันดีในฐานะนักร้องนำวงเดอะสมิธส์ในช่วงยุค 1980 ที่ประสบความสำเร็จอย่างสูงในสหราชอาณาจักรจนวงแตกในปี 1987 มอร์ริสซีย์เริ่มมาเป็นศิลปินเดี่ยว โดยขึ้นสู่อันดับท็อป 10 ในยูเคซิงเกิลซาร์ตถึง 10 ครั้ง โดยออกสตูดิโออัลบั้มแรกViva Hate ในปี 1988 ซึ่งติดอันดับ 1 ในยูเคอัลบั้มซาร์ต
มอร์ริสซีย์ เป็นที่รู้จักในกว้างขวางว่าเป็นผู้ริเริ่มยุคดนตรีอินดี้ นิตยสารเพลง NME ได้ยกย่องมอร์ริสซีย์ว่า "เป็นหนึ่งในศิลปินที่มีอิทธิพลมากที่สุดตลอดกาล" ในขณะหนังสือพิมดิอินดีเพ็นเดนต์ กล่าวว่า "ป็อปสตาร์สวนมากจะต้องตายก่อนที่จะถึงสถานะชื่อดังในชีวิตของเขา" ในปี 2004 พิซฟอร์กมีเดีย เรียกเขาว่า "หนึ่งในบุคคลที่ยอดเยี่ยมในวัฒนธรรมตะวันตก ช่วง 20 ปีที่ผ่านมา"
== อ้างอิง ==
นักร้องอังกฤษ
นักดนตรีชาวอังกฤษ
นักดนตรีออลเทอร์นาทิฟร็อก
ชาวอังกฤษเชื้อสายไอริช
นักดนตรีจากแมนเชสเตอร์
เหตุรถไฟตกรางในฟิลาเดลเฟีย พ.ศ. 2558

เหตุรถไฟตกรางในฟิลาเดลเฟีย พ.ศ. 2558 เกิดขึ้นเมื่อเวลา 21:23 น. ตามเขตเวลาตะวันออก (1:23 น. ตามเวลาสากลเชิงพิกัด) ของวันที่ 12 พฤษภาคม พ.ศ. 2558 รถไฟสายตะวันออกเฉียงเหนือของแอ็มแทร็กขณะกำลังเดินทางสู่นครนิวยอร์ก เกิดตกรางในบริเวณพอร์ตริชมอนด์ ฟิลาเดลเฟีย รัฐเพนซิลเวเนีย มีผู้โดยสารเสียชีวิต 8 คนและมากกว่า 200 คนบาดเจ็บ ก่อนเกิดอุบัติเหตุรถไฟวิ่งด้วยความเร็ว 102 ไมล์/ชั่วโมง (164 กิโลเมตร/ชั่วโมง) ซึ่งเกินกว่าความเร็วที่ควรจะใช้วิ่งขณะเข้าโค้งที่รถไฟตกราง ซึ่งอยู่ที่ 50 ไมล์ต่อชั่วโมง (80 กิโลเมตร/ชั่วโมง)
== อ้างอิง ==
อุบัติเหตุทางรถรางในปี พ.ศ. 2558
อุบัติเหตุทางรถรางในสหรัฐอเมริกา
ไลนัส พอลิง

ไลนัส คาร์ล พอลิง (Linus Carl Pauling; 28 กุมภาพันธ์ พ.ศ. 2444 – 19 สิงหาคม พ.ศ. 2537) เป็นนักเคมี นักชีวเคมี นักเคลื่อนไหวสันติภาพ นักเขียน และนักวิชาการชาวอเมริกัน  เขาเป็นนักเคมีคนหนึ่งที่มีอิทธิพลมากที่สุดในประวัติศาสตร์ และเป็นนักเคมีที่สำคัญมากที่สุดคนหนึ่งในคริสต์ศตวรรษที่ 20 พอลิงเป็นหนึ่งในผู้ก่อตั้งสาขาเคมีควอนตัม และอณูชีววิทยา
== อ้างอิง ==
นักเคมีชาวอเมริกัน
ผู้ได้รับรางวัลโนเบลสาขาเคมี
ผู้ได้รับรางวัลโนเบลสาขาสันติภาพ
ผู้ได้รับรางวัลโนเบลมากกว่าหนึ่งครั้ง
ชาวอเมริกันผู้ได้รับรางวัลโนเบล
ศิษย์เก่าจากมหาวิทยาลัยออริกอนสเตต
ศิษย์เก่าจากสถาบันเทคโนโลยีแคลิฟอร์เนีย
บุคคลจากสถาบันเทคโนโลยีแคลิฟอร์เนีย
บุคคลจากมหาวิทยาลัยแคลิฟอร์เนีย แซนดีเอโก
บุคคลจากมหาวิทยาลัยสแตนฟอร์ด
สัมพรรคภาพอิเล็กตรอน

ในเคมีและฟิสิกส์อะตอม สัมพรรคภาพอิเล็กตรอน (Electron affinity) ของอะตอมหรือโมเลกุลคือค่าที่แสดงถึงปริมาณพลังงานที่ ถูกปล่อยออกมา เมื่ออิเล็กตรอนถูกเพิ่มเข้าไปในอะตอมหรือโมเลกุลที่เป็นกลางทางไฟฟ้า ในสถานะแก๊สเพื่อทำให้เกิดไอออนประจุลบ
:X + e− →  X− + energy
ในฟิสิกส์ของแข็ง คำนิยามของ "สัมพรรคภาพอิเล็กตรอน" จะแตกต่างออกไป โดยสัมพรรคภาพอิเล็กตรอนในความหมายของฟิสิกส์ของแข็ง คือ พลังงาน ที่ได้รับ จากอิเล็กตรอนที่กำลังเคลื่อนที่ออกจากสุญญากาศ
== อ้างอิง ==
ฟิสิกส์อะตอม
พันธะเคมี
สมบัติทางเคมี
ไอออน
ฟิสิกส์โมเลกุล
เคมีเชิงฟิสิกส์
ไอโอเดต

ไอโอเดต (Iodate) เป็นคู่เบสของกรดไอโอดิก ในไอออนประจุบวกของไอโอเดต ไอโอดีนมีพันธะร่วมกับออกซิเจนสามอะตอม และมีสูตรโมเลกุลคือ IO3– โดยโมเลกุลไอโอเดตนี้มีโครงสร้างเป็นพีระมิดฐานสามเหลี่ยม ไอโอเดตยังสามารถได้จากการรีดิวซ์ของพีรีออเดต ด้วยทีโออีเทอร์ ผลพลอยได้จากปฏิกิริยาเคมีนี้คือซัลฟ์ออกไซด์
ไอโอเดตเป็นสารประกอบเคมีประเภทหนึ่ง ตัวอย่างคือ โซเดียมไอโอเดต (NaIO3) ซิลเวอร์ไอโอเดต (AgIO3) และแคลเซียมไอโอเดต (Ca(IO3)2) ไอโอเดตจะคล้ายกับคลอเรต โดยประกอบด้วยไอโอดีน แทนที่คลอรีน
== อ้างอิง ==
ออกโซแอนไอออน
ไอโอเดต
อีแรน ฌอลีโย-กูว์รี

อีแรน ฌอลีโย-กูว์รี (Irène Joliot-Curie; 12 กันยายน พ.ศ. 2440 – 17 มีนาคม พ.ศ. 2499) เป็นนักวิทยาศาสตร์ชาวฝรั่งเศส เธอเป็นลูกสาวของมารี กูว์รี และปีแยร์ กูว์รี และเป็นภรรยาของเฟรเดริก ฌอลีโย-กูว์รี เธอได้รับรางวัลโนเบลสาขาเคมีร่วมกับสามีของเธอจากการค้นพบกัมมันตรังสีเหนี่ยวนำ ทำให้ครอบครัวกูว์รีเป็นครอบครัวที่มีผู้ได้รับรางวัลโนเบลมากที่สุดในขณะนั้นเอแลนและปีแยร์ บุตรของอีแรนกับเฟรเดริกก็เป็นนักวิทยาศาสตร์เช่นกัน
== อ้างอิง ==
นักเคมีชาวฝรั่งเศส
นักฟิสิกส์ชาวฝรั่งเศส
นักวิทยาศาสตร์หญิง
ผู้ได้รับรางวัลโนเบลสาขาเคมี
ชาวฝรั่งเศสผู้ได้รับรางวัลโนเบล
ผู้หญิงผู้ได้รับรางวัลโนเบล
บุคคลจากปารีส
ชาวฝรั่งเศสเชื้อสายโปแลนด์
ศิษย์เก่าจากมหาวิทยาลัยปารีส
สมาคมลูกบาศก์โลก

สมาคมลูกบาศก์โลก (World Cube Association, WCA) เป็นองค์กรที่ตั้งขึ้นเพื่อดูแลการแข่งขันลูกบาศก์ของรูบิก ก่อตั้งขึ้นโดยโรน ฟัน บรือเคม ชาวดัตช์ และไทสัน เหมา ชาวอเมริกัน เป้าหมายของสมาคมลูกบาศก์โลกคือ "มีการแข่งขันมากขึ้นในประเทศที่มากขึ้น ด้วยผู้คนและความสนุกที่มากขึ้น ภายใต้เงื่อนไขที่เป็นธรรม"
== อ้างอิง ==
ลูกบาศก์ของรูบิก
การกระเจิงแสง

การกระเจิงของแสง (Light scattering) เป็นการกระเจิงประเภทหนึ่ง เมื่อแสงอยู่ในรูปของพลังงานที่สามารถกระจายออกไปได้ การกระเจิงของแสงสามารถถูกจัดว่าเป็นการหักเหของรังสีที่เป็นเส้นตรง ตัวอย่างของการกระเจิงแสง เช่น การที่แสงอาทิตย์มากระทบกับโมเลกุลของอากาศ
== อ้างอิง ==
ฟิสิกส์กระจก
การกระเจิง
นาฬิกาของรูบิก

นาฬิกาของรูบิก (Rubik's Clock) เป็นของเล่นปริศนา ประดิษฐ์ขึ้นและจดสิทธิบัตรโดยคริสโตเฟอร์ ซี. วิกส์ และคริสโตเฟอร์ เจ. เทย์เลอร์ ภายหลัง แอร์เนอ รูบิก (Ernő Rubik) สถาปนิกชาวฮังการีได้ซื้อสิทธิบัตรนี้และนำไปทำการตลาดภายใต้ชื่อของเขา
นาฬิกาของรูบิกเป็นของเล่นปริศนาที่มีสองด้าน แต่ละด้านประกอบด้วยนาฬิกา 9 เรือน รวมเป็น 18 เรือน โดยมีปุ่ม 4 ปุ่ม สำหรับบังคับ เป้าหมายของการเล่นคือหมุนให้นาฬิกาทั้ง 18 เรือน ชี้ไปที่ 12 นาฬิกา
== การเรียงสับเปลี่ยน ==
นาฬิกาของรูบิกมีจำนวนรูปแบบการเรียงสับเปลี่ยนที่แตกต่างกันทั้งหมด 1214 รูปแบบ หรือมีค่าเท่ากับ 1,283 , 918 , 464 , 548 , 864 รูปแบบ 
== การแข่งขันและสถิติ ==
สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขันและสถิติ สถิติการแก้นาฬิกาของรูบิกได้เร็วที่สุดอย่างเป็นทางการในปัจจุบันคือ 4.40 วินาที โดย Yunhao Lou ในการแข่งขัน Shenzhen Open 2018 ส่วนสถิติในเวลาเฉลี่ย 5 ครั้ง คือ 4.56 วินาที โดย Yunhao Lou ในการแข่งขัน China Championship 2018
== ดูเพิ่ม ==
ลูกบาศก์ของรูบิก
ลูกบาศก์พกพา
การล้างแค้นของรูบิก
ลูกบาศก์ศาสตราจารย์
วี-คิวบ์ 6
วี-คิวบ์ 7
พีรามิงส์
เมกะมิงส์
สแควร์-วัน
สกิวบ์
== อ้างอิง ==
ปริศนากล
เกมคณิตศาสตร์
ของเล่น
ธาราทิพย์ สุขดรุณพัฒน์

ธาราทิพย์ สุขดรุณพัฒน์ (ชื่อเล่น: ธารา) มิสซูปราเนชันแนลไทยแลนด์ 2015
==ประวัติ==
ธาราทิพย์ สุขดรุณพัฒน์ (ชื่อเล่น: ใบเตย (ชื่อเดิม)) เป็นคนจังหวัดร้อยเอ็ด จบการศึกษาปริญญาตรีจาก คณะศิลปศาสตร์และวิทยาศาสตร์ สาขาวิชา ภาษาอังกฤษ (ภาคพิเศษ) มหาวิทยาลัยเกษตรศาสตร์ วิทยาเขตกำแพงแสน จบปริญญาโทจากคณะบริหารธุรกิจ มหาวิทยาลัยเกษตรศาสตร์ และเป็นเจ้าของกิจการ ร้านโซนแซ่บ อยู่ ณ ศุภาลัย รัชโยธิน
== การประกวด ==
=== มิสบุรีรัมย์ยูไนเต็ด 2013 ===
ใบเตยได้เข้าประกวดมิสบุรีรัมย์ยูไนเต็ด ปี 2013 และสามารถคว้าตำแหน่งชนะเลิศมาได้
=== มิสแกรนด์ไทยแลนด์ 2015 ===
ใบเตยได้เข้าร่วมประกวดมิสแกรนด์ไทยแลนด์ ปี 2015 ได้รับตำแหน่ง มิสซูปราเนชั่นแนลไทยแลนด์ 2015 (1st runner up Miss Grand Thailand 2015 ) พร้อมรางวัลพิเศษขวัญใจชุมพร และชุดว่ายน้ำยอดเยี่ยมจากการประกวด
=== มิสซูปราเนชันแนล 2015 ===
ใบเตยเป็นตัวแทนของประเทศไทยในการประกวดมิสซูปราเนชั่นแนล ปี 2015 ณ ประเทศโปแลนด์ แต่เธอก็ไม่สามารถผ่านเข้ารอบสุดท้ายได้
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| 2554 || โก๊ะ ๗ ||
|-
| 2555 || เสือสมิง || อิรวดี
|-
| 2559 || กองพันหรรษา (ละครซิทคอม) || แนนซี่ (รับเชิญ)
|-
| 2560 ||มหาหิน || แม่ของฝน(รับเชิญ)
|-
| 2561 || ชะชะช่า ท้ารัก || หางเครื่องของสมหมาย
|-
| 2562 || ตระกรุดโทน || ปาหนัน
|}
=== ผลงานเพลง ===
=== มิวสิกวิดีโอ ===
=== พิธีกร ===
==อ้างอิง==
==แหล่งข้อมูลอื่น==
ธาราทิพย์ สุขดรุณพัฒน์ (ใบเตย) - มิสแกรนด์ไทยแลนด์ 2015
ธาราทิพย์ สุขดรุณพัฒน์ (ใบเตย) - ที่อินสตาแกรม
นางแบบไทย
นางงามไทย
ผู้เข้าประกวดมิสแกรนด์ไทยแลนด์
มิสซูปราเนชันแนลไทยแลนด์
นักแสดงหญิงชาวไทย
พิธีกรชาวไทย
บุคคลจากจังหวัดร้อยเอ็ด‎‎
บุคคลจากคณะศิลปศาสตร์และวิทยาศาสตร์ มหาวิทยาลัยเกษตรศาสตร์
บุคคลจากคณะบริหารธุรกิจ มหาวิทยาลัยเกษตรศาสตร์
นางงาม
ผู้เข้าร่วมประกวดนางงาม
คาร์ล วิลเฮ็ล์ม เชเลอ

คาร์ล วิลเฮ็ล์ม เชเลอ (Carl Wilhelm Scheele; 9 ธันวาคม ค.ศ. 1742 – 21 พฤษภาคม ค.ศ. 1786) เป็นนักเคมีและเภสัชกรชาวเยอรมัน-สวีเดน ผู้ได้รับฉายา "เชเลอผู้อาภัพ" จากนักเขียน ไอแซค อสิมอฟ จากการค้นพบทางเคมีหลายอย่างแต่ไม่ได้รับการยกย่องในช่วงชีวิตของเขา เชเลอเป็นผู้ค้นพบธาตุออกซิเจน, คลอรีน, ทังสเตน และสารประกอบอินทรีย์อื่น ๆ เช่น กรดยูริก, กรดแล็กติก, กรดออกซาลิก และ กลีเซอรอล
คาร์ล วิลเฮ็ล์ม เชเลอ เกิดเมื่อ ค.ศ. 1742 ที่เมืองชตราลซุนท์ (ในขณะนั้นเป็นดินแดนของสวีเดน) ทางตอนเหนือของเยอรมนีในปัจจุบัน พออายุได้ 14 ปี เขาก็ถูกส่งไปที่กอเทนเบิร์กเพื่อเรียนรู้งานด้านเภสัชกรรม เชเลอทำงานอยู่ที่นั่นเป็นเวลา 8 ปี โดยศึกษางานของนักเคมีคนอื่นไปด้วย โดยเฉพาะเกออร์ค แอ็นสท์ ชตาล ผู้คิดทฤษฎีโฟลจิสตัน ซึ่งส่งผลต่องานของเขาในเวลาต่อมา
หลังจากนั้น เชเลอก็ไปทำงานร่วมกับอาจารย์ที่มหาวิทยาลัยลุนด์และเดินทางไปที่สต็อกโฮล์มเพื่อรับตำแหน่งศาสตราจารย์ด้านเคมี จนกระทั่งถึงปี ค.ศ. 1770 เชเลอก็ไปเป็นผู้อำนวยการห้องปฏิบัติการที่อุปซอลา ที่นั่น เขาได้ทำการทดลองโดยให้ความร้อนกับสารต่าง ๆ เช่น เมอร์คิวริกออกไซด์, ซิลเวอร์คาร์บอเนต, ดินประสิว จนพบว่าสารเหล่านี้ให้ก๊าซชนิดหนึ่งที่เขาเรียกว่า "fire air" และต่อมารู้จักในชื่อ "ออกซิเจน" นอกจากนี้เขายังค้นพบธาตุแบเรียม (1772), คลอรีน (1774), โมลิบดีนัม (1778) และทังสเตน (1781) และสารประกอบอื่น ๆ เช่น กรดซิตริก, กรดแล็กติก, กลีเซอรอล, ไฮโดรเจนไซยาไนด์, ไฮโดรเจนฟลูออไรด์, ไฮโดรเจนซัลไฟด์ (1777) และยังค้นพบวิธีการผลิตฟอสฟอรัสในเชิงอุตสาหกรรม ทำให้สวีเดนกลายเป็นหนึ่งในประเทศผู้ผลิตไม้ขีดไฟที่สำคัญของโลก
จากการทดลองต่าง ๆ ทำให้สุขภาพของเชเลอย่ำแย่ลง เขาเสียชีวิตในปี ค.ศ. 1786 ขณะมีอายุได้ 43 ปี
== อ้างอิง ==
== แหล่งข้อมูลอื่น ==
นักเคมีชาวเยอรมัน
นักเคมีชาวสวีเดน
บุคคลจากรัฐเมคเลินบวร์ค-ฟอร์พ็อมเมิร์น
กีฬากระโดดน้ำในเอเชียนเกมส์ 2014

กีฬากระโดดน้ำในเอเชียนเกมส์ 2014 จัดขึ้นที่มุนฮักพาร์กแท-ฮวันอะแควติกส์เซ็นเตอร์ ตั้งแต่วันที่ 21 ถึง 26 กันยายน ค.ศ. 2014 ระเบียบวินัยกีฬาทางน้ำมี 10 รายการ
== ผู้ได้รับเหรียญรางวัล ==
=== ชาย ===
{| 
|-
|สปริงบอร์ด 1 เมตร
| เหอ เฉียว
| เหอ ชง
| อู ฮา-รัม
|-
|สปริงบอร์ด 3 เมตร
| โจ ยฺเหวียน
| เหอ เฉียว
| โช ซะไก
|-
|แฟลตฟอร์ม 10 เมตร
| ชิว ปัว
| หยาง เจี้ยน
| อู ฮา-รัม
|-
|ซิงโครไนซ์สปริงบอร์ด 3 เมตร
|โจ ยฺเหวียนหลิน เยฺว่
|อาหมัด อัมซาร์ อัซมานโอย ซู เหลียง
|คิม ย็อง-นัมอู ฮา-รัม
|-
|ซิงโครไนซ์แฟลตฟอร์ม 10 เมตร
|เฉิน อ้ายเซินจาง ยั่นฉวน
|คิม ย็อง-นัมอู ฮา-รัม
|Chew Yi Weiโอย ซู เหลียง
|}
=== หญิง ===
{| 
|-
|สปริงบอร์ด 1 เมตร
| ซือ ถิงเหมา
| หวัง หาน
| คิม นา-มิ
|-
|สปริงบอร์ด 3 เมตร
| เหอ จื่อ
| หวัง หาน
| Cheong Jun Hoong
|-
|แฟลตฟอร์ม 10 เมตร
| Si Yajie
| Huang Xiaohui
| คิม อึน-ฮยัง
|-
|ซิงโครไนซ์สปริงบอร์ด 3 เมตร
|ซือ ถิงเหมาWu Minxia
|Cheong Jun HoongNg Yan Yee
|ชเว อึน-คย็องKim Jin-ok
|-
|ซิงโครไนซ์แฟลตฟอร์ม 10 เมตร
|Chen RuolinLiu Huixia
|คิม อึน-ฮยังซง นาม-ฮยัง
|Leong Mun YeePandelela Rinong
|}
== ตารางเหรียญรางวัล ==
{| 
|-
|1||align=left|||10||6||0||16
|-
|2||align=left|||0||2||3||5
|-
|3||align=left|||0||1||4||5
|-
|4||align=left|||0||1||2||3
|-
|5||align=left|||0||0||1||1
|-
!colspan=2| รวม || 10 || 10 || 10 || 30
|}
== ประเทศที่เข้าร่วมแข่งขัน ==
มีนักกีฬา 61 คน จาก 10 ประเทศ ที่เข้าร่วมการแข่งขันเอเชียนเกมส์ 2014
== อ้างอิง ==
== แหล่งข้อมูลอื่น ==
Official website 
เอเชียนเกมส์ 2014
เคทีเอ็ม อีทีเอส

เคทีเอ็ม อีทีเอส  เป็นเส้นทางรถไฟฟ้าระหว่างเมือง สถานีรถไฟปาดังเบซาร์ รัฐปะลิส – สถานีรถไฟเกอมัส รัฐเนอเกอรีเซิมบีลัน และ สถานีรถไฟบัตเตอร์เวิร์ท รัฐปีนัง- สถานีรถไฟเกอมัส รัฐเนอเกอรีเซิมบีลัน ประเทศมาเลเซีย เดิมรถไฟฟ้าสายนี้เคยวิ่งจากกัวลาลัมเปอร์ไปเซอเริมบัน แต่หยุดให้บริการในเดือนตุลาคม ค.ศ. 2012 รถไฟฟ้ามีความเร็ว 140 กิโลเมตรต่อชั่วโมง ดำเนินการโดยอีทีเอส ภายใต้การควบคุมของการรถไฟมาลายา (KTMB)
== ประวัติ ==
การรถไฟมาลายา เปิดให้บริการรถไฟฟ้าสายนี้ในวันที่ 12 สิงหาคม ค.ศ. 2010 โดยเป็นเส้นหนึ่งของทางรถไฟสายชายฝั่งทะเลตะวันตก
==รุ่นรถไฟที่ให้บริการ==
== การให้บริการ==
=== ชั้นโดยสาร===
ชั้นโดยสารมีด้วยกัน2แบบ

1.Standard Class ที่นั่งถูกจัดเรียงในแบบ 2-2 ในแต่ละที่นั่งมีโต๊ะหน้าที่นั่งและมีปลั๊กไฟใต้ที่นั่ง ที่นั่งไม่สามารถหมุนได้ มีให้บริการทุกขบวน

2.Business Class จัดว่างที่นั่งแบบ 2-1 มีปลั๊กไฟ ช่องเสียบUSB หน้าจอทีวีส่วนตัว อินเทอร์เน็ต มีการเสริฟอาหารและของว่าง มีให้บริการในรถแพลตินัม คลาส93/2
=== รุ่นที่สอง ===
ขบวนรถไฟฟ้ารุ่น 93    ผลิตโดยบริษัท CRRC มีความเร็วสูงสุดในการให้บริการคือ 140 กม./ชม.
ขบวนรถไฟฟ้ารุ่น 93/2
ขบวนรถไฟฟ้ารุ่น 93/3
== ในอนาคต ==
โครงการรถไฟฟ้าจะมีการขยายเส้นทางเพิ่มไปยังเมืองโจโฮร์บะฮ์รู รัฐยะโฮร์
== ดูเพิ่ม ==
การรถไฟมาลายา
* รถไฟระหว่างเมืองของเคทีเอ็ม
* รถไฟชานเมืองเคทีเอ็ม
การขนส่งระบบรางในประเทศมาเลเซีย
ระบบขนส่งมวลชนในหุบเขากลัง
== อ้างอิง ==
เกอเรตาปีตานะฮ์เมอลายู
เซงันโตจิ

เซงันโตจิ  หรือ วัดคลื่นวารีสีคราม เป็นวัดพุทธเท็นไดในจังหวัดวากายามะ ประเทศญี่ปุ่น ในปี พ.ศ. 2547 ได้รับการขึ้นทะเบียนเป็นมรดกโลกโดยยูเนสโก ในฐานะส่วนหนึ่งของแหล่งศักดิ์สิทธิ์และเส้นทางจาริกแสวงบุญในทิวเขาคิอิ ตามตำนาน วัดก่อตั้งโดยภิกษุจากอินเดียนามว่า ราเงียว โชนิง ตัววัดถูกสร้างขึ้นใกล้กับน้ำตกนาจิ และวัดถือเป็นหนึ่งในหมู่ศาสนสถาน คูมาโนะ ซันซัง
== ระเบียงภาพ ==
ไฟล์:Seigantoji01.JPG|วิหารใหญ่ฮนโด (เนียวอิรินโด)
ไฟล์:Seigantoji06.JPG|ประตูใหญ่
ไฟล์:Seigantoji06s2048.jpg|มุมมองจากทางเข้า
ไฟล์:Seigantoji04.JPG|โชโร (หอระฆัง)
ไฟล์:Seigantoji04s1920.jpg|เจดีย์สามชั้น (เจดีย์ซันจูโด)
== แหล่งข้อมูลอื่น ==
Seiganto-ji's official site  
Sacred Japan, History of Seigantoji , accessed on September 23, 2009
แหล่งมรดกโลกในประเทศญี่ปุ่น
เซงันโตจิ
สิ่งก่อสร้างในจังหวัดวากายามะ
พระยาโทณวณิกมนตรี (วิสุทธิ์ โทณวณิก)

อำมาตย์เอก พระยาโทณวณิกมนตรี (วิสุทธิ์ โทณวณิก) เป็นอดีตรัฐมนตรีว่าการกระทรวงการคลัง ในรัฐบาลจอมพล แปลก พิบูลสงคราม และเป็นผู้ก่อตั้งธนาคารศรีนคร
== ประวัติ ==
พระยาโทณวณิกมนตรี (วิสุทธิ์ โทณวณิก) จบการศึกษาจากโรงเรียน ภ.ป.ร. ราชวิทยาลัย ในพระบรมราชูปถัมภ์ เคยรับราชการในสังกัดกระทรวงพานิชย์ พ.ศ. 2474 มีตำแหน่งเป็นเลขานุการสภาเผยแพร่พาณิชย์ กระทรวงพานิชย์ พ.ศ. 2475 ได้ย้ายมารับตำแหน่งนายทะเบียนสหกรณ์ สังกัดกระทรวงสหกรณ์
พระยาโทณวณิกมนตรี ได้รับตำแหน่งรัฐมนตรีว่าการกระทรวงการคลังเมื่อพ.ศ. 2491 ในรัฐบาลจอมพล แปลก พิบูลสงคราม และพ้นจากตำแหน่งไปเมื่อวันที่ 30 พฤศจิกายน พ.ศ. 2491 นอกจากนี้ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 2
ในปี พ.ศ. 2493 พระยาโทณวณิกมนตรี ได้ร่วมกับคณะบุคคลก่อตั้งธนาคารสิงขร (ต่อมาคือ ธนาคารศรีนคร) เพื่อให้บริการรับฝากเงิน มีทุนจดทะเบียน 10 ล้านบาท
== เครื่องราชอิสริยาภรณ์ ==
== อ้างอิง ==
นักการเมืองไทย
รัฐมนตรีว่าการกระทรวงการคลังไทย
บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
สมาชิกวุฒิสภาไทยแบบแต่งตั้ง
พรรคก้าวหน้า (พ.ศ. 2488)
โทณวณิกมนตรี
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
เทกแดตแอนด์พาร์ตี

เทกแดตแอนด์พาร์ตี (Take That & Party) เป็นสตูดิโออัลบั้มชุดแรกของวงบอยแบนด์อังกฤษ เทกแดท โดยอัลบั้มนี้ได้ออกวางแผงในวันที่ 17 สิงหาคม 1992 โดยก่อนหน้านั้นทางวงได้ออกซิงเกิ้ลมาก่อน ซิงเกิ้ลแรกของวงนี้คือ "Do What U Like" โดยเพลงนี้สามารถขึ้นไปถึงอันดับที่ 82 ในชาร์ตของอังกฤษ ซิงเกิ้ลต่อๆมาของวงอย่าง "Promises" และ "Once You've Tasted Love" สามารถขึ้นไปถึงอันดับ 38 และ 47 ตามลำดับ ซิงเกิ้ลแรกที่ประสบความสำเร็จของพวกเขาคือ "It Only Takes A Minute" เป็นเพลงคัฟเวอร์ของวงยุค'70 ชื่อ Tavares ขึ้นชาร์ทในอังกฤษสูงสุดอันดับ 7 ต่อมาเพลง "I Found Heaven" สามารถขึ้นไปถึงอันดับ 15 หลังจากนั้นก็ตามมาด้วยเพลงฮิตอย่าง "A Million Love Songs" เป็นเพลงช้าที่แต่งโดยแกรี บาร์โลว์ โดยสามารถขึ้นไปถึงอันดับ 7 ในอังกฤษ จากนั้นก็ปล่อยเพลง "Could It Be Magic" เพลงดิสโก้สุดฮิต เพลงเก่าของ แบรรี แมนิโลว์ และ ดอนน่า ซัมเมอร์ ไต่ชาร์ทไปถึงอันดับ 3 หลังจากนั้นพวกเขาก็ได้ออกอัลบั้มแรก "Take That and Party" ในปี 1992 โดยอัลบั้มนี้ขึ้นไปถึงอันดับ 2 ของชาร์ตอังกฤษ ซึ่งถือว่าเป็นอัลบั้มเดียวของวงที่ไม่สามารถขึ้นถึงอันดับ 1 โดยอัลบั้มนี้ขายได้ประมาณ 1 ล้านชุด ทั้งนี้ 11 จาก 13 เพลงของอัลบั้มต่างก็มี่แกรีในการมีส่วนร่วมในการแต่งทั้งสิ้น
==รายชื่อเพลง==
==ชาร์ตและใบรับรอง==
===ชาร์ตประจำสัปดาห์===
===ใบรับรอง===
===ชาร์ตประจำปี===
==อ้างอิง==
อัลบั้มเพลงของเทกแดต
อัลบั้มเพลงในปี พ.ศ. 2535
เอฟรีติงเชนเจส

เอฟรีติงเชนเจส (Everything Changes) เป็นสตูดิโออัลบั้มชุดที่สองของวงบอยแบนด์เทกแดท ออกจำหน่ายในวันที่ 11 ตุลาคม 1993 อัลบั้มนี้เป็นอัลบั้มที่ประสบความสำเร็จอย่างมาก โดยมีเพลงอันดับ 1 ถึง 4 เพลง [คือเพลง Pray (เพลงนี้เป็นเพลงแรกของวงที่สามารถขึ้นถึงอันดับ 1 ได้สำเร็จ), Relight My Fire(โดยเพลงนี้เป็นเพลงคัฟเวอร์ของแดน ฮาร์ทแมน), Babe และ Everything Changes] ส่วนซิงเกิลแรก Why Can't I Wake Up with You นั้นขึ้นถึงอันดับ 2 ทั้งที่สตูดิโออัลบั้มก่อน Take That and Party ไม่มีซิงเกิ้ลใดขึ้นถึงอันดับ 1 เลย และตัวอัลบั้มก็ขึ้นอันดับ 1 เช่นกัน ซิงเกิ้ลที่ 6 คือ "Love Ain't Here Anymore" หยุดอยู่ที่อันดับ 3 อัลบั้มนี้ขายได้ถึง 3 ล้านชุดทั่วโลก โดย 11 จาก 13 เพลงในอัลบั้มมีแกรี บาร์โลว์เป็นคนแต่ง
==รายชื่อเพลง==
==ชาร์ต==
===ชาร์ตประจำสัปดาห์===
===ชาร์ตสิ้นปี===
===ชาร์ตปลายทศวรรษ===
== การรับรองและยอดขาย ==
== อ้างอิง ==
อัลบั้มเพลงของเทกแดต
อัลบั้มเพลงในปี พ.ศ. 2536
วิจิตร ลุลิตานนท์

ศาสตราจารย์วิจิตร ลุลิตานนท์ (30 มิถุนายน พ.ศ. 2449 - 9 ธันวาคม พ.ศ. 2530) เป็นอดีตรัฐมนตรีว่าการกระทรวงการคลัง ในรัฐบาลพลเรือตรี ถวัลย์ ธำรงนาวาสวัสดิ์ อดีตรัฐมนตรีช่วยว่าการกระทรวงการคลังในรัฐบาลนายปรีดี พนมยงค์ และอดีตรัฐมนตรีไม่ได้ประจำกระทรวง
== ประวัติ ==
ศาสตราจารย์วิจิตร ลุลิตานนท์ เกิดเมื่อ พ.ศ. 2449 เป็นบุตรของหลวงวิจารณ์ศุขเกษม (ติ๊ด ลุลิตานนท์) เคยดำรงตำแหน่งนายกสมาคมธรรมศาสตร์ ในพระบรมราชูปถัมภ์ กับมารดาชื่อทรัพย๋
วิจิตร ลุลิตานนท์ ได้รับตำแหน่งรัฐมนตรีไม่ได้ประจำกระทรวงครั้งแรกเมื่อ พ.ศ. 2488 ในรัฐบาลนายทวี บุณยเกตุ และได้ดำรงตำแหน่งต่อมาในรัฐบาลหม่อมราชวงศ์เสนีย์ ปราโมช ต่อมาเมื่อพ.ศ. 2489 ในรัฐบาลนายปรีดี พนมยงค์ได้ดำรงตำแหน่งรัฐมนตรีช่วยว่าการกระทรวงการคลัง  ในรัฐบาลพลเรือตรี ถวัลย์ ธำรงนาวาสวัสดิ์ จึงได้รับการแต่งตั้งเป็นรัฐมนตรีว่าการกระทรวงการคลัง และพ้นจากตำแหน่งไปเพราะมีการรัฐประหารขึ้นโดยคณะทหาร เมื่อวันที่ 8 พฤศจิกายน พ.ศ. 2490 นอกจากนี้ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 1
== เครื่องราชอิสริยาภรณ์ ==
== อ้างอิง ==
นักการเมืองไทย
ศาสตราจารย์
รัฐมนตรีว่าการกระทรวงการคลังไทย
รัฐมนตรีไทยที่ไม่ได้ประจำกระทรวง
บุคคลจากคณะรัฐศาสตร์ มหาวิทยาลัยธรรมศาสตร์
บุญญาณี สังข์ภิรมย์

บุญญาณี สังข์ภิรมย์ (ชื่อเล่น: โบว์) มิสอินเตอร์คอนติเนนตัลไทยแลนด์ 2015
==ประวัติ==
บุญญาณี สังข์ภิรมย์ (ชื่อเล่น: โบว์) เป็นคนจังหวัดนครปฐม ได้รับตำแหน่ง มิสอินเตอร์คอนติเนนตัลไทยแลนด์ ปี 2015 จากเวทีการประกวดมิสแกรนด์ไทยแลนด์ 2015
== การประกวด ==
=== มิสแกรนด์ไทยแลนด์ 2013 ===
โบว์ บุญญาณี ได้เข้าประกวดมิสแกรนด์ไทยแลนด์ 2013 โดยขณะนั้นเธอมีอายุเพียง 19 ปี และไม่สามารถผ่านเข้ารอบ 17 คนสุดท้าย.
=== มิสแกรนด์ไทยแลนด์ 2015 ===
หลังจากไม่ประสบความสำเร็จเมื่อปี 2013 โบว์ บุญญาณี ได้เข้าร่วมการประกวดมิสแกรนด์ไทยแลนด์ 2015อีกครั้ง และครั้งนี้เธอก็สามารถคว้าตำแหน่งมิสอินเตอร์คอนติเนนตัลไทยแลนด์ 2015 มาครองได้สำเร็จ โดยจะเป็นตัวแทนของประเทศไทยในการประกวดมิสอินเตอร์คอนติเนนตัล 2015 ณ ประเทศเยอรมนี
=== มิสอินเตอร์คอนติเนนตัล 2015 ===
โบว์ บุญญาณี เป็นตัวแทนประเทศไทยในการประกวดมิสอินเตอร์คอนติเนนตัล ประจำปี 2015 ที่ประเทศเยอรมนี โดยในการประกวดเธอก็สามารถเข้ารอบ 17 คนสุดท้าย พร้อมคว้ารางวัลขวัญใจช่างภาพและสื่อมวลชนมาครองได้สำเร็จ
=== มิสยูไนเต็ดคอนติเนนท์ 2016 ===
โบว์ บุญญาณี ได้รับการแต่งตั้งเป็นตัวแทนประเทศไทยในการประกวดมิสยูไนเต็ดคอนติเนนท์ ประจำปี 2016 ที่ประเทศเอกวาดอร์ โดยในการประกวดเธอก็สามารถเข้ารอบ 10 คนสุดท้าย โดยผู้ชนะคือ เจสลิน ซานโตส นางงามจากประเทศฟิลิปปินส์
=== ท็อปโมเดลออฟเดอะเวิลด์ 2017 ===
โบว์ บุญญาณี ได้รับการแต่งตั้งเป็นตัวแทนประเทศไทยในการประกวดท็อปโมเดลออฟเดอะเวิลด์ ประจำปี 2017 ที่ประเทศอียิปต์ โดยในการประกวดเธอสามารถผ่านเข้ารอบ 10 คนสุดท้าย
== ผลงาน ==
=== ละคร ===
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| 2551 || align="left"| สังข์ทอง || ยักษ์พรรณี
|-
| 2562 || align="left"| ขวานฟ้าหน้าดำ || นางยักษ์กาขาว
|-
|2564 || align="left"| หลงกลิ่นจันทร์ || ลิลลี่ (รับเชิญ)
|}
=== มิวสิกวิดีโอ ===
==อ้างอิง==
==แหล่งข้อมูลอื่น==
บุญญาณี สังข์ภิรมย์ (โบว์) - มิสแกรนด์ไทยแลนด์ 2015
นางงามไทย
ผู้เข้าประกวดมิสแกรนด์ไทยแลนด์
บุคคลจากจังหวัดนครปฐม‎‎
นางแบบไทย
บุคคลจากคณะวิศวกรรมศาสตร์และเทคโนโลยีอุตสาหกรรม มหาวิทยาลัยศิลปากร
มิสอินเตอร์คอนติเนนตัลไทยแลนด์
ผู้เข้าประกวดมิสอินเตอร์คอนติเนนตัล
โนบอดีเอลส์

Nobody Else เป็นสตูดิโออัลบั้มชุดที่สามของวงบอยแบนด์อังกฤษเทกแดท โดยทางวงได้ปล่อยซิงเกิ้ลแรกคือ "Sure" สามรถขึ้นถึงอันดับ 1 ได้อีกครั้ง และซิงเกิ้ลที่ 2 คือ "Back For Good" เพลงนี้เป็นเพลงที่ประสบความสำเร็จมากที่สุดของวง โดยเพลงนี้สามารถขึ้นไปถึงอันดับหนึ่งของชาร์ตซิงเกิ้ลของ 31 ประเทศ ซึ่งเพลงนี้ถือเป็นเพลงฮิตเพลงเดียวในอเมริกาของเทกแดต โดยขึ้นไปถึงอันดับ 7 และต่อมาทางวงได้ออกซิงเกิ้ลที่สาม "Never Forget" ซึ่งยังคงขึ้นถึงอันดับหนึ่งเหมือนเดิม โดยอัลบั้มนี้ถือเป็นอัลบั้มที่ประสบความสำเร็จมากที่สุดในทั้งในแแง่ของอัลบั้มและซิงเกิ้ล โดยอัลบั้มนี้ขายได้กว่า 6 ล้านชุดทั่วโลก และทั้ง 3 ซิงเกิ้ลได้ขึ้นถึงอันดับหนึ่งทั้งหมด โดยอัลบั้มนี้ แกรี บาร์โลว์เป็นคนแต่งทั้งหมด (ทั้งนี้ วงได้ออกอีก 2 ซิงเกิ้ล นั่นคือ "Every Guy" ซึ่งเป็นซิงเกิ้ลโปรโมต และ "Sunday To Saturday" ที่ปล่อยเฉพาะในญี่ปุ่น)
==รายชื่อเพลง==
==ชาร์ต==
===ชาร์ตประจำสัปดาห์===
===เวอร์ชันนำเข้า===
===ชาร์ตประจำปี===
==ใบรับรอง==
== อ้างอิง ==
อัลบั้มเพลงของเทกแดต
อัลบั้มเพลงในปี พ.ศ. 2538
ท่าอากาศยานทากามัตสึ

ท่าอากาศยานทากามัตสึ   เป็นท่าอากาศยานระดับสองในประเทศญี่ปุ่น ตั้งอยู่ทางทิศตะวันตกเฉียงใต้ของเมืองทากามัตสึ จังหวัดคางาวะ ประเทศญี่ปุ่น แต่รองรับเที่ยวบินระดับนานาชาติบ้างเล็กน้อย
==สายการบินและจุดหมายปลายทาง==
== อ้างอิง ==
==แหล่งข้อมูลอื่น==
เว็บไซต์ทางการ
ทากามัตสึ
สิ่งก่อสร้างในจังหวัดคางาวะ